ใช้ที่ปั๊มชักโครก ใช้ผลิตภัณฑ์เอนไซม์ ใช้น้ำร้อน ผงฟู และน้ำส้มสายชู ใช้ไม้แขวนเสื้อ ใช้เครื่องดูดฝุ่นที่สามารถดูดได้ทั้งแบบเปียกและแห้ง ใช้งูเหล็ก ใช้น้ำยาทำความสะอาดท่อ
ถ้ากดชักโครกไปหนึ่งครั้งแล้ว แต่กลับกดไม่ลง ก็อย่าไปกดชักโครกอีก เพราะจะยิ่งทำให้น้ำไหลเข้ามาในโถชักโครก  เปิดฝาถังพักน้ำชักโครกและปิดยางลูกกบชักโครก การปิดยางลูกกบชักโครกจะช่วยป้องกันไม่ให้น้ำไหลเข้ามาในโถชักโครก  ยางลูกกบชักโครกจะหน้าตาคล้ายสะดืออ่างล้างจานที่มีโซ่ติดอยู่ น้ำในถังพักน้ำชักโครกไม่ใช่น้ำสกปรก ฉะนั้นสามารถใช้มือของเราจุ่มน้ำลงไปปิดยางลูกกบชักโครกได้ เวลาใช้ไม้ดูดส้วม อาจมีอะไรกระเด็นมาเปื้อนพื้นห้องน้ำได้ ฉะนั้นปูหนังสือพิมพ์หรือกระดาษชำระอเนกประสงค์ไว้ที่พื้นห้องน้ำเพื่อรองรับสิ่งสกปรกและซึมซับน้ำไว้ จะได้ทำความสะอาดในภายหลังได้ง่ายขึ้น อย่าลืมเปิดพัดลมระบายอากาศหรือหน้าต่างเพื่อลดกลิ่นเหม็น  ถ้าหากต้องสัมผัสสิ่งสกปรก สวมถุงมือยางไว้ด้วย ชักโครกนั้นมีสิ่งสกปรก ฉะนั้นการสวมถุงมือยางจะช่วยป้องกันเชื้อโรคที่อยู่ภายในชักโครกได้ เลือกสวมถุงมือยางที่มีความยาวถึงข้อศอก ถ้าเกรงว่าเสื้อผ้าอาจเปื้อนสิ่งสกปรกไปด้วย ให้ใส่เสื้อผ้าเก่าๆ เพราะเมื่อเปื้อนสิ่งสกปรก จะได้นำไปทิ้งได้โดยไม่เสียดาย ถ้าเห็นชัดเจนว่าอะไรไปอุดตันชักโครกอยู่ ให้ใช้มือหยิบเอาออกมาจากชักโครกเลยถ้าทำได้ ถ้าใช้มือหยิบออกมาไม่ได้ แต่รู้ว่ามีวัตถุ (อย่างเช่นของเด็กเล่น) อุดตันชักโครกอยู่ อย่าใช้ที่ปั๊มชักโครก ให้ไปใช้วิธีอื่นแทน เราต้องใช้ที่ปั๊มชักโครกซึ่งมีขนาดใหญ่และทนทาน  ทั้งที่ปั๊มชักโครกแบบกลมและแบบถ้วยก็สามารถนำมาใช้ปั๊มชักโครกได้ทั้งนั้น  อย่าใช้ที่ปั๊มชักโครกขนาดเล็กซึ่งมีราคาถูก เพราะจะใช้ปั๊มชักโครกไม่ได้ผลเท่าไหร่  ถ้าที่ปั๊มชักโครกปิดผนึกได้ไม่แน่นนัก ใช้ผ้าขี้ริ้วเก่าๆ ห่อปลายที่ปั๊มชักโครกเพื่อป้องกันไม่ให้มีการรั่วไหล นำที่ปั๊มชักโครกไปผ่านน้ำร้อนก่อนใช้งาน ที่ปั๊มจะได้นิ่มขึ้น จะช่วยให้ที่ปั๊มปิดผนึกได้แน่นขึ้นเวลาใช้ ที่ปั๊มจะต้องปิดคอชักโครกสนิท ควรให้ที่ปั๊มจุ่มลงไปในน้ำ ถึงจะได้ผลดี เราต้องกดและดึงน้ำไม่ใช่อากาศ ถ้าเห็นว่าน้ำในโถชักโครกน้อยเกินไป ให้เอาน้ำจากก๊อกอ่างล่างหน้ามาเติมก็ได้ กดและดึงที่ปั๊มบริเวณคอชักโครก. ตอนแรกให้เริ่มกดและดึงที่ปั๊มอย่างช้าๆ เพื่อดันอากาศเข้าไปในโถชักโครก กดและจากนั้นดึงขึ้นแรงๆ เพื่อกระแทกสิ่งที่อุดตันอยู่และทำให้มันหลุดออก กดและดึงแรงๆ ไปเรื่อยๆ จนน้ำเริ่มระบาย อาจต้องทำ 15 ถึง 20 ครั้งกว่าสิ่งที่อุดตันอยู่จะหลุดออก ถ้าสิ่งที่อุดตันอยู่ไม่ใช่วัตถุแข็ง ให้อดทนกดและดึงที่ปั๊มบ่อยๆ  ก็จะแก้ปัญหานี้ได้ วิธีนี้อาจไม่ได้ผลโดยทันที แต่จะได้ผลก็ต่อเมื่อพยายามกดแล้วดึงที่ปั๊มหลายครั้งสลับกับกดน้ำ พอกดและดึงที่ปั๊มไปสักสิบสองครั้ง ให้ลองกดน้ำดูว่าได้ผลไหม ถ้าเกิดใช้ที่ปั๊มชักโครกแล้ว น้ำในโถลดลงในที่สุด แต่สิ่งสกปรกก็ยังอุดตันทำให้น้ำระบายไม่ได้อยู่ดี ให้สวมที่ปั๊มลงไปในคอชักโครกและเติมน้ำลงในโถเพิ่มอีกครั้ง เติมจนกระทั่งน้ำอยู่ในระดับปกติ เราต้องใช้ที่ปั๊มชักโครกกดและดึงที่คอชักโครกหลายครั้ง สิ่งที่อุดตันอยู่ถึงจะหลุดออก มองหาผลิตภัณฑ์ซึ่งมีส่วนผสมของเอนไซม์ที่สามารถทำให้ของเสียนั้นเป็นของเหลวได้ มีการใช้เอนไซม์เหล่านี้ในระบบบำบัดน้ำเสียเพื่อย่อยสลายของเสีย  เราหาซื้อผลิตภัณฑ์เอนไซม์สำหรับกำจัดของเสียได้ทางอินเตอร์เน็ต ใช้ผลิตภัณฑ์เอนไซม์สำหรับกำจัดของเสียดีกว่าใช้สารเคมีล้างท่อ เพราะไม่ทำให้ท่อเสียหายและไม่ทำลายสิ่งแวดล้อม   วิธีนี้จะได้ผลก็ต่อเมื่อของเสียนั้นเป็นของเสียประเภทอินทรีย์ ไม่ใช่ของเล่นหรือวัตถุอื่นๆ ใส่ผลิตภัณฑ์เอนไซม์ลงในโถชักโครกตามปริมาณที่ฉลากแนะนำ โดยปกติฉลากของผลิตภัณฑ์จะแนะนำให้รอเอนไซม์จัดการกับสิ่งที่อุดตันอยู่หนึ่งคืน พอสิ่งอุดตันสลายไป น้ำในโถชักโครกก็จะลดลงไปเอง ถ้าชักโครกมักจะอุดตันบ่อยๆ เพราะเราพยายามกดของเสียจำนวนมากลงไป การใช้น้ำร้อนร่วมกับผงฟูและน้ำส้มสายชูจะช่วยแก้ปัญหาชักโครกอุดตันได้ดีพอๆ กับน้ำยาทำความสะอาดท่อที่วางขายทั่วไป ต้มน้ำครึ่งแกลลอน จากนั้นตอนที่กำลังปล่อยให้น้ำเย็นลงเราจะใส่ผงฟูและน้ำส้มสายชูลงไปในชักโครก  เราต้องใช้น้ำอย่างน้อยครึ่งแกลลอน ถ้าใช้น้ำน้อย ก็จะไม่ได้ผล เพราะไม่มีแรงพอที่จะดันสิ่งที่อุดตันอยู่ให้หลุดออก น้ำไม่ควรร้อนกว่าน้ำชาร้อนที่เราสามารถดื่มได้อย่างสบาย น้ำไม่ควรเดือดเพราะน้ำที่ร้อนจัดอาจทำให้โถชักโครกร้าว เราต้องเพิ่มอุณหภูมิน้ำเพื่อให้สามารถดันสิ่งที่อุดตันอยู่ออกไปได้ ผงฟูและน้ำส้มสายชูจะทำปฏิกิริยาเคมีกันเพื่อละลายสิ่งที่อุดตันอยู่  น้ำส้มสายชูกลั่นขาวเป็นน้ำส้มสายชูที่นิยมใช้ แต่ความจริงใช้น้ำส้มสายชูแบบไหนก็ได้ผลทั้งนั้น  ผงฟูและน้ำส้มสายชูจะช่วยสลายสิ่งอุดตันให้เราได้  ถ้าไม่มีผงฟูและน้ำส้มสายชู ฉีดน้ำยาล้างจานใส่ลงไปในโถชักโครกสองสามครั้ง น้ำยาล้างจานจะช่วยให้สิ่งที่อุดตันอยู่หลุดออก  ถ้าสิ่งที่อุดตันอยู่เป็นวัตถุแข็งๆ อย่างเช่น ของเล่น เราไม่สามารถใช้วิธีนี้ได้ เทน้ำร้อนในระดับเอวแทนการเทใกล้ระดับชักโครก ความแรงของน้ำที่ตกลงไปสามารถช่วยให้สิ่งที่อุดตันอยู่หลุดออกไปได้ ในตอนเช้าน้ำควรลดระดับลง น้ำยาทำความสะอาดท่อแบบทำเองนี้ควรสลายสิ่งอุดตันที่เป็นวัตถุอินทรีย์เรียบร้อยแล้ว ถ้ากดน้ำไม่ลงอีก ให้ลองใช้วิธีนี้อีกครั้ง แต่ถ้ายังไม่ได้ผลอีก แสดงว่าวัตถุที่อุดตันอยู่อาจเป็นของแข็งก็ได้ ลองใช้ไม้แขวนเสื้อหรือใช้งูเหล็กสอดเข้าไปในชักโครกดู ห่อปลายด้านหนึ่งของลวดด้วยผ้าขี้ริ้ว ใช้เทปกาวพันผ้าขี้ริ้วให้ติดกับปลายลวดด้านนั้นเพื่อป้องกันไม่ให้ปลายแหลมๆ นั้นสร้างความเสียหายแก่โถชักโครก  การใช้ไม้แขวนเสื้อแยงเข้าไปในชักโครกจะได้ผลก็ต่อเมื่อสิ่งอุดตันนั้นอยู่ลึกลงไปแค่สองสามนิ้ว พอสอดลวดเข้าไปในชักโครกแล้ว บิด ดัน หมุนลวดเป็นวงกลมเพื่อจัดการสิ่งที่อุดตันอยู่ ถ้ารู้สึกว่าลวดโดนสิ่งอุดตันนั้น ให้ใช้ลวดดันสิ่งอุดตันนั้น ทำไปเรื่อยๆ จนกระทั่งน้ำระบาย   อย่าลืมใส่ถุงมือยางขณะที่ใช้ลวดแยงชักโครก เพราะอาจมีอะไรกระเด็นใส่เราได้ขณะที่กำลังแยงลวดเข้าไปในชักโครกอยู่ ถ้าแยงลวดลงไปแล้ว แต่ไม่รู้สึกถึงสิ่งที่อุดตันอยู่และน้ำในชักโครกก็ไม่ลดด้วย แสดงว่าสิ่งที่อุดตันนั้นอยู่ในจุดที่ลวดจากไม้แขวนเสื้อเอื้อมไม่ถึง ให้ใช้งูเหล็กจัดการสิ่งอุดตันแทน ตอนนี้สิ่งอุดตันและน้ำสกปรกสามารถไหลผ่านท่อได้ตามปกติ ถ้าน้ำในโถชักโครกยังระบายช้าอยู่ สิ่งอุดตันอาจถูกดันไปอยู่ในจุดที่ลึกขึ้น ลึกเกินกว่าที่จะใช้ไม้แขวนเสื้อแยงถึง ในกรณีนี้ให้ใช้งูเหล็กสอดเข้าไปในชักโครกเพื่อจัดการสิ่งอุดตันแทน ถ้าลองใช้ที่ปั๊มชักโครกก็แล้วและใช้งูเหล็กก็แล้ว แต่ยังไม่ได้ผล ลองใช้เครื่องดูดฝุ่นที่สามารถดูดได้ทั้งแบบเปียกและแห้ง อย่าใช้เครื่องดูดฝุ่นทั่วไป ต้อง เป็นเครื่องดูดฝุ่นที่สามารถดูดได้ทั้งแบบเปียกและแห้ง เพราะมันสามารถดูดน้ำได้ โถชักโครกจะต้องไม่มีน้ำและสิ่งสกปรกอื่นๆ เพื่อจะได้ดูดเอาสิ่งที่อุดตันอยู่ออกมาได้ สอดท่อดูดฝุ่นลงไปในชักโครก โดยให้อยู่ลึกลงไปในคอชักโครกสักสองสามนิ้ว ใช้แค่ท่อดูดฝุ่นซึ่งมีความยืดหยุ่นเท่านั้น ไม่ต้องติดหัวดูดฝุ่นอะไรเพิ่ม พันผ้าขนหนูเก่าๆ ไว้รอบท่อดูดฝุ่นเพื่อผนึกรอบคอชักโครกไว้ ใช้มือข้างหนึ่งกดผ้าขนหนูไว้เพื่อเป็นการผนึกคอชักโครกให้แน่ รอให้เครื่องดูดฝุ่นทำงานสักครู่ เครื่องดูดฝุ่นจะได้ดูดสิ่งที่อุดตันอยู่ออกมาให้ งูเหล็ก (บางครั้งเรียกว่า "สปริงทะลวงท่อ" หรือ "สปริงลอกท่อตัน") คือขดลวดที่มีความยืดหยุ่นและสามารถ "สอด" ลงไปในท่อโค้งได้ลึกมาก เราควรหาซื้องูเหล็กที่ได้รับการออกแบบมาเพื่อจัดการสิ่งอุดตันในชักโครกโดยไม่สร้างความเสียหายหรือทำให้โถชักโครกเป็นรอย การใช้งูเหล็กก็เป็นอีกวิธีหนึ่งที่นิยมใช้ในการแก้ปัญหาชักโครกตัน สอดงูเหล็กลงไปในชักโครก สอดไปให้ลึกที่สุดจนกระทั่งถึงสิ่งอุดตัน เราต้องการทำให้สิ่งอุดตันนั้นแตกเป็นชิ้นเล็กชิ้นน้อยเพื่อให้มันผ่านท่อลงไปได้ อาจต้องหมุนงูเหล็กสักสองสามนาทีถึงจะทำให้สิ่งที่อุดตันอยู่นั้นหลุดออกไปได้ พอน้ำระบายแล้ว กดชักโครกดูสิว่ามันระบายน้ำตามปกติไหม อาจมีเหตุจำเป็นให้เราต้องพลิกฐานชักโครกขึ้น แยงงูเหล็กและหมุนจากฐานชักโครกแทน เมื่อบ้านเรามีเด็กซุกซน กดของเล่นลงไปในชักโครกแล้วไม่สามารถแยงงูเหล็กตามแบบปกติได้ ถ้าหากรู้ว่าวัตถุที่อุดตันอยู่เป็นของแข็ง แต่เราไม่สะดวกที่จะพลิกฐานชักโครกขึ้นและนำไปติดตั้งกลับตามเดิม ติดต่อผู้เชี่ยวชาญและชำนาญด้านนี้ให้มาจัดการให้ดีกว่า น้ำยาทำความสะอาดท่อมีวางขายในห้างสรรพสินค้าและสามารถสั่งซื่อทางอินเตอร์เน็ตได้ ควรใช้วิธีนี้เป็นวิธีสุดท้าย เพราะสารเคมีที่ใช้ในผลิตภัณฑ์ทำความสะอาดท่อนี้เป็นพิษต่อคนและสัตว์เลี้ยง แถมยังกัดกร่อนท่อ น้ำยาทำความสะอาดท่อซึ่งผสมคลอรีนสร้างความเสียหายแก่สิ่งแวดล้อมมาก  ถ้าสิ่งอุดตันเป็นของแข็ง อย่าใช้สารเคมีทำความสะอาดท่อ ให้ใช้งูเหล็กหรือเรียกผู้เชี่ยวชาญมาจัดการกับสิ่งที่อุดตันอยู่แทน ต้องใช้น้ำยาทำความสะอาดท่อที่เหมาะกับโถสุขภัณฑ์เท่านั้น การใช้น้ำยาทำความสะอาดท่อแบบอื่นอาจสร้างความเสียให้แก่โถสุขภัณฑ์ของเราได้ ทำตามคำแนะนำของผู้ผลิต ปิดฝาชักโครกไว้เพื่อไม่ให้กลิ่นฟุ้งกระจายไปทั่วห้องน้ำ  อย่าใช้ที่ปั๊มชักโครกหลังจากเทน้ำยาทำความสะอาดท่อลงในโถชักโครกแล้ว เพราะสารเคมีอาจกระเด็นมาถูกผิวของเราได้ ต้องทำให้ห้องน้ำมีอากาศถ่ายเทดี เราจะได้ไม่สูดดมสารเคมีเข้าไป
ปิดยางลูกกบชักโครกเพื่อป้องกันไม่ให้น้ำไหลเข้าโถชักโครก. นำกระดาษหนังสือพิมพ์หรือกระดาษชำระอเนกประสงค์มาปูพื้นห้องน้ำไว้. เอาสิ่งที่อุดตันชักโครกอยู่ออก. ใช้ที่ปั๊มชักโครกซึ่งมีคุณภาพดี. สวมที่ปั๊มลงไปในคอชักโครก. กดน้ำเพื่อดูสิว่าน้ำระบายออกไปไหม. ซื้อผลิตภัณฑ์เอนไซม์สำหรับกำจัดของเสีย. ทำตามคำแนะนำที่ระบุไว้ในฉลาก. ต้มน้ำครึ่งแกลลอน. เทผงฟู 1 ถ้วยและน้ำส้มสายชู 2 ถ้วยลงในชักโครก. เทน้ำร้อนลงในโถชักโครก. ปล่อยทิ้งไว้หนึ่งคืน. ดัดไม้แขวนเสื้อให้เป็นลวดตรง. นำปลายลวดที่ห่อผ้าขี้ริ้วไว้สอดลงไปในชักโครก. กดชักโครกหลังจากน้ำระบาย. ซื้อหรือยืมเครื่องดูดฝุ่นที่สามารถดูดได้ทั้งแบบเปียกและแห้ง. ใช้เครื่องดูดฝุ่นดูดน้ำออกจากโถชักโครกให้หมด. สอดท่อดูดฝุ่นลงไปในชักโครก. เปิดเครื่องดูดฝุ่น. ซื้อหรือยืมงูเหล็ก. สอดปลายด้านหนึ่งของงูเหล็กลงไปชักโครก. หมุนงูเหล็กเพื่อดันสิ่งที่อุดตันอยู่ให้หลุดออก. แยงงูเหล็กจากฐานชักโครก. ซื้อน้ำยาทำความสะอาดท่อมาใช้. เทน้ำยาใส่โถชักโครกตามปริมาณที่กำหนด.
https://www.wikihow.com/Unclog-a-Toilet https://www.wikihow.com/Unclog-a-Toilet https://www.wikihow.com/Unclog-a-Toilet https://www.wikihow.com/Unclog-a-Toilet https://www.wikihow.com/Unclog-a-Toilet https://www.wikihow.com/Unclog-a-Toilet https://www.wikihow.com/Unclog-a-Toilet
Plunging the Toilet Using an Enzyme Product Making a Drain Cleaner Fashioning a Wire Coat Hanger Utilizing a Wet/Dry Vacuum Using a Plumbing Snake Using a Chemical Drain Cleaner